[{"text_idx": "#000007", "text": "Mae\u2019n bwysig ein bod ni\u2019n talu sylw i\u2019r cyngor yr ydym yn ei gael. Synnwyr cyffredin ydy peth ohono. Golchwch eich dwylo yn aml. Defnyddiwch \u2018tissue\u2019 os ydych chi\u2019n pesychu neu\u2019n tisian, ac yna ei roi yn y bin sbwriel. A cheisiwch osgoi cyffwrdd a\u0302\u2019ch wyneb."}, {"text_idx": "#000015", "text": "Teithio llesol i\u2019r ysgol \u2013 enghraifft dda o Gaerdydd"}, {"text_idx": "#000022", "text": "Fel ymgeisydd arweinyddiaeth Plaid Cymru, nid oes angen i mi ddweud fy mod am i Gymru gymryd rheolaeth lawn o siapio ei dyfodol economaidd ei hun. Ond nid yw hyn yn nod ynddo\u2019i hun. Y rheswm pam yr wyf am i Gymru gryfhau\u2019n economaidd yw er mwyn codi plant allan o dlodi, i wobrwyo dyhead, i ganiata\u0301u rhoi mwy o gymorth i\u2019r rhai sydd ei angen, i helpu busnesau i weld Cymru fel lle i lwyddo, i wneud hon yn wlad o gyfle go iawn. Mae\u2019n ymwneud a\u0302 gweld hyder cenedlaethol a thegwch cymdeithasol yn tyfu law yn llaw a\u0302 ffyniant economaidd, er lles pawb yng Nghymru."}, {"text_idx": "#000026", "text": "Yn ogystal, mae\u2019r angen sylfaenol i osod ein system addysg ar sylfaen gadarnach, ar bob lefel. O wella safonau ar draws y sectorau cynradd ac uwchradd trwy annog a gwobrwyo rhagoriaeth addysgu, i gryfhau gallu\u2019r sector AB fod wrth wraidd datblygu sgiliau ar gyfer busnes a diwydiant yng Nghymru, a chryfhau arloesedd ymchwil a datblygu ar draws addysg uwch a diwydiant, sy\u2019n hanfodol mewn byd sy\u2019n symud yn gynyddol tuag at economi wybodaeth. Yn amlwg, mae sefyllfa lle mae gwariant y Llywodraeth a\u2019r cyngor ymchwil ar ymchwil a datblygu yn ddeg gwaith yn fwy y pen yn Ne Ddwyrain Lloegr nag yng Nghymru yn ein gadael ni mewn o dan anfantais mawr."}, {"text_idx": "#000027", "text": "Arloesedd yw\u2019r edau euraidd. Er mwyn efelychu\u2019r math o dwf economaidd parhaus a adfywiodd economi Gwlad y Basg, er enghraifft, mae\u2019n rhaid i Gymru ddod yn arloeswr go iawn ym mhob maes o gynllunio economaidd. Rhaid inni chwilio am opsiynau allforio newydd a bod yn hyderus yngly\u0302n a\u0302 lle mae Cymru yn cyd-fynd orau o fewn marchnadoedd rhyngwladol; rhaid inni adnabod ac arbenigo mewn sectorau allweddol; mae\u2019n rhaid inni ddatblygu strategaeth ynni / ddiwydiannol wedi\u2019i adeiladu ar wneud y mwyaf o gynnyrch ein adnoddau naturiol, a cheisio ffyrdd i ychwanegu gwerth ato trwy allforio sgiliau / technolegau (mae angen i ni ddatblygu rhaglen morlynnoedd llanw dan arweiniad Cymru!); a rhaid inni annog cyfraddau llwyddiant entrepreneuriaeth a entrepreneuraidd (mae ffigyrau yn dangos bod gan Gymru fwy o entrepreneuriaid dechreuol na chyfartaledd y DG, ond fod llai yn ei wneud i lwyddiant busnes)."}, {"text_idx": "#000028", "text": "Mae angen inni ddathlu llwyddiant busnes Cymru, ac annog menter unigol ochr yn ochr a\u0302\u2019r cydweithredol \u2013 rwy\u2019n gefnogwr brwd dros fenter cydweithredol a chymdeithasol. O ddarparu gofal cymdeithasol yn ein cymunedau i chwistrellu bywyd newydd i\u2019n strydoedd mawr, credaf y dylem geisio cyfleoedd newydd i gymell cydweithredoedd. Mae cymdeithasau cydfuddiannol yn darparu model arall i\u2019w hannog, hefyd \u2013 yn eiddo i\u2019r aelodau, gyda elw a buddion yn cael eu rhannu."}, {"text_idx": "#000049", "text": "Ar o\u0302l cael cywed am (a chel gweld drosof fy hun yn ystod ymweliad diweddar) y gwaith rhagorol sy\u2019n cael ei wneud gan adran gwyddorau eigion Prifysgol Bangor ym Mhorthaethwy a bod yn ymwybodol o botensial Ynys Mo\u0302n o ran ynni morol yn ogystal ag ymchwil, penderfynais ddefnyddio fy amser yn siambr y Cynulliad i drafod dyfodol y llong ymchwil Prince Madog."}, {"text_idx": "#000050", "text": "Rwy\u2019n siw\u0302r y bydd y Prince Madog yn olygfa gyfarwydd i lawer ohonoch sydd wedi ei weld ynghlwm wrth y pier ym Mhorthaethwy. Dyma\u2019r llong fwyaf i\u2019w gweld yn rheolaidd ar y Fenai ac mae pawb sy\u2019n falch ohoni yn gwybod ei bod yn symbol o ragoriaeth yr Ysgol Gwyddorau Eigion ym Mangor."}, {"text_idx": "#000054", "text": "Mae disgyblion Ysgol David Hughes yn sicr yn gwybod beth yw arloesi! Cefais amser gwych yn siarad am fusnes ac entrepreneuriaeth yn Ffair Arloesi Ysgol David Hughes yr wythnos diwethaf. Roedd y ffair yn llawn syniadau gwych a grw\u0302p gwych o fyfyrwyr. Dechreuwyd Dillad Arfordir yn y ffair y llynedd, ac maent wedi mynd o nerth i nerth, a newydd lansio cynnyrch newydd. Mae angen inni gefnogi a hyrwyddo\u2019r entrepreneuriaid ifanc hyn. E wch amdani gyda\u2019ch cynlluniau! \u2013 Dymunaf y gorau i chi gyd."}, {"text_idx": "#000059", "text": "Fideo ddwyieithog / Bilingual Video"}, {"text_idx": "#000069", "text": "Rhun ap Iorwerth yn ymateb i gau dwy ysgol yn Ynys Mo\u0302n oherwydd pryderon concrit"}]